**Vidar Busk** (fødd 19. mai 1970) er ein norsk gitarist, songar, låtskrivar og plateprodusent. Han vaks opp i Langesund, men reiste til USA som 15-åring for å spele i musikkgruppa til den amerikanske bluessongaren Rock Bottom. Han turnerte i USA i flere år før han venda attende til Noreg i 1990 og vann Smugetprisen 1994.

Han fekk etter kvert fast støttemusikkgruppa og platedebuterte under namnet Vidar Busk & His True Believers med *Stompin Our Feet With Joy* i 1997. Albumet vart godt motteke i bluesmiljøane og det fekk NBFs Bluespris under Notodden Blues Festival. For sitt andre album, *I Came Here to Rock*, vart han kåra til årets artist under Spellemannprisen 1998. Etter å ha gjeve ut tre platar med drivande og swingbasert bluesrock og støttemusikkgruppa His True Believers, endra han totalt stil med sitt fjerde album *Venus Texas* i 2001. Musikken på det nye albumet var mykje mjukare og soulpreget og samstundes eksperimenterte han med andre stilartar. På hans neste album, *Love Buzz*, gjekk han enda lenger i flørten med andre musikkstilar, og hadde mellom annet med dei to rapparane Eye-n-I og Profilen. For dette albumet fekk han Spellemannprisen 2003 i klassen blues/country. Hans sjette album, *Starfish*, vart gjeven ut i 2005. Hans neste album, *Jookbox Charade*, vart gjeven ut under namnet Vidar Busk & The Voo Doodz i 2007. Han skipa deretter Vidar Busk & His Bubble Of Trouble, og gav ut albumet *Troublecaster* i 2011. For albumet vart han nominert til Spellemannprisen 2012 i klassen blues. Vidar Busk er kjend for å turnere mykje og har spelt på dei fleste store festivalane i Noreg, herunder Notodden Blues Festival, Ole Blues, Vossajazz med meir samt ei rekkje festivalar i Europa og USA. Busk har platekontrakt med Warner Music Norge. Han mottok Telemark fylkeskommunes kulturpris i 2004.

Eurovision
----------

### Melodi Grand Prix 2013

Busk deltok i Melodi Grand Prix 2013, den norske uttakinga til Eurovision Song Contest 2013 i Malmö i Sverige, med songen «Paid My Way». Bidraget, som Busk skreiv saman med Tim Scott McConnell, vart framført på engelsk av Busk sjølv. Det enda på tredjeplass i den fyrste semifinalen og gjekk vidare til finalen. Kva for plassering bidraget fekk i finalen er ikkje kjend, men det fekk ikkje representere Noreg.

Kjelder
-------

* *Denne artikkelen bygger på «Vidar Busk» frå Wikipedia på bokmål, den 3. desember 2017.*


| * v
* d
* e
Deltakarar i Melodi Grand Prix 2013 |
| --- |
| Semifinale 1 | Vidar Busk**·** Carina Dahl**·** Tom Hugo**·** Gromth og Emil Solli-Tangen**·** Julie Bergan**·** Mimi Blix/Doc MC**·** Datarock |
| Semifinale 2 | Martin Blomvik**·** Annsofi**·** Shackles**·** Hank**·** Fjellfolk**·** Haji**·** Margaret Berger |
| Semifinale 3 | Gothminister**·** Adelén**·** Lucky Lips**·** Gaute Ormåsen**·** Anina**·** Winta**·** Sirkus Eliassen |
| Finalen | Vidar Busk**·** Fjellfolk**·** Adelén**·** Gromth og Emil Solli-Tangen**·** Gaute Ormåsen**·** Lucky Lips**·** Datarock**·** Annsofi**·** Margaret Berger**·** Sirkus Eliassen |


| * v
* d
* e
Låtskrivarar i Melodi Grand Prix 2013 |
| --- |
| Semifinale 1 | Tim Scott McConnell og Vidar Busk**·** Carina Dahl, Ben Adams og Søren Pagh**·** Tom Hugo**·** Emil Solli-Tangen og Sven Atle Kopperud**·** Ben Adams, Sara Skjoldnes og Julie Bergan**·** Mimi Blix, Dr. Shiver, Luca Monticelli og Mauro Cottini**·** Fredrik Saroea og Pål Myran-Håland |
| Semifinale 2 | Martin Blomvik, Bjørn Johan Muri og Mats Weinholdt**·** Alexander Rybak**·** Silya Nymoen, K-One og John Lundvik**·** Josefin Winther og Magnus Skylstad**·** Trym Bjønnes**·** Haider Saleem og Morad Aziman**·** Karin Park, Robin Lynch og Niklas Olovson |
| Semifinale 3 | Bjørn Alexander Brem**·** Ina Wroldsen og Quiz & Larossi**·** Malin Pettersen**·** Gaute Ormåsen og Jesper Borgen**·** Anine Stang, Mattias Frändä og Johan Åsgärde**·** Winta og Beyond51**·** Magnus Eliassen og Erik Eliassen |
| Finalen | Tim Scott McConnell og Vidar Busk**·** Emil Solli-Tangen og Sven Atle Kopperud**·** Fredrik Saroea og Pål Myran-Håland**·** Alexander Rybak**·** Trym Bjønnes**·** Karin Park, Robin Lynch og Niklas Olovson |


|  |  |
| --- | --- |
| Autoritetsdata | 
* WorldCat
* BIBSYS
* Store norske leksikon
* VIAF
* GND
* LCCN
* ISNI
* MusicBrainz (artist)
* Discogs (artist)

 |